open-index/open-wikipedia-markdown huggingface dataset:
Sosioniikka

**Sosioniikka** () on liettualaisen sosiologin Aušra Augustinavičiūtėn (1927–2005) kehittämä psykologinen teoria persoonallisuudesta sekä ihmisten välisestä yhteensopivuudesta. Sen mukaan kaikki ihmisten erilaisuus voidaan luokitella 16 eri tyyppiin.

## Kuvaus
Sosioniikka on johdettu sanasta yhteiskunta (), koska Augustinavičiūtė katsoi jokaisella persoonallisuustyypillä olevan oma tehtävänsä yhteiskunnassa. Sosioniikka ei luonut omaa psykologisten tyyppien järjestelmäänsä, vaan se perustuu Carl Jungin, Sigmund Freudin ja Antoni Kępińskin persoonallisuusteorioihin.

Osa sosionisteista katsoo psyykkisten ilmiöiden ilmenevän fyysisissä piirteissämme. Muun muassa frenologiassa tutkittiin vastaavia yhteyksiä, ja se sai osakseen raskasta kritiikkiä ja osoittautui käyttökelvottomaksi teoriaksi.

## Katso myös
* Myers–Briggsin tyyppi-indikaattori

## Lähteet

## Aiheesta muualla
* http://www.socioniko.net/fi/
* http://www.sociotype.com
Into the Sun

**Into the Sun** on vuonna 2005 suoraan DVD:lle julkaistu yhdysvaltalainen-Japanin toimintaelokuva. Elokuvan ohjasi mink ja pääosassa on Steven Seagal.

## Juonta

Kun Tokion kuvernööri murhataan, saa entinen CIA-agentti Travis Hunter tehtäväkseen selvittää murhan yhdessä FBI-agentin Sean Mackin kanssa. Samaan aikaan ultraväkivaltainen Yakuza-jengi rakentaa uutta syndikaattia kiinalaisen Tong-järjestön kanssa tavoitteenaan luoda massiivinen huumekartelli ja tuhota valtaa pitävät jengit. Salajuoni alkaa selvitä ja Travisin vaarallinen tehtävä muuttuu raivokkaaksi eloonjäämistaisteluksi.

## Näyttelijät

## Aiheesta muualla
* Traileri 
* Leffatykin arvostelu elokuvasta
Clifford Olson

**Clifford Robert Olson Jr.** (1. tammikuuta 1940 – 30. syyskuuta 2011) oli kanadalainen sarjamurhaaja, joka surmasi yhteensä 11 lasta ja nuorta.

## Lapsuus ja nuoruus
Olsonin ei tiedetä joutuneen lapsena hyväksikäytön tai pahoinpitelyn uhriksi. Hän lintsasi koulusta säännöllisesti ja joutui pidätetyksi varkaudesta 13-vuotiaana. Hän oli koulukiusaaja sekä kidutti ja tappoi eläimiä. Aikuisena hän sai lukuisia tuomioita erilaisista rikoksista.

## Murhat
17. marraskuuta 1980 Olson sieppasi 12-vuotiaan Christine Wellerin Surreyssä. Kuristetun ja puukotetun tytön ruumis löytyi joulupäivänä. Olsonin toinen uhri, 13-vuotias Colleen Marian Daignault katosi huhtikuussa 1981. Ruumis löytyi viisi kuukautta myöhemmin. Olson surmasi myös raa’asti 16-vuotiaan Daryn Todd Johnsruden.

Olson meni naimisiin toukokuussa 1981. Häntä syytettiin 5-vuotiaan tytön seksuaalisesta hyväksikäytöstä, mutta todistusaineisto ei riittänyt tuomioon. 19. toukokuuta Olson surmasi 16-vuotiaan Sandra Wolfsteinerin ja seuraavan kuukauden aikana 13-vuotiaan Ada Courtin. Heinäkuun 1981 aikana Olson surmasi viimeiset uhrinsa: Simon Partingtonin (9), Judy Kozman (14), Raymond King Jr:n (15), Sigrun Arndin (18), Terri Lyn Carsonin (15) ja Louise Chartrandin (17). Viranomaiset eivät osanneet heti liittää tapauksia yhteen, mutta kiinni jäätyään Olson tunnusti murhat.

## Tuomio
Tammikuussa 1982 Olson tuomittiin elinkautiseen vankeusrangaistukseen. Hän anoi armahdusta vuonna 2006, mutta sitä ei myönnetty. 30. syyskuuta 2011 Olson kuoli vankilassa syöpään 71-vuotiaana.

## Lähteet
Bulgarian alueet

Bulgaria jaetaan aluehallinnon ylemmällä tasolla 28 alueeseen (, yksikkö област, *oblast*; englanniksi 'district'). 

Aluejako on ollut voimassa vuodesta 1999 lähtien. Alueet vastaavat suunnilleen 28 okrugia, jotka olivat olemassa vuoteen 1987 saakka. Vuosien 1987–1999 välillä Bulgaria oli jakautunut yhdeksään isompaan maakuntaan.

Alueet on jaettu edelleen kuntiin ().

## Luettelo alueista

*Blagoevgrad
*Burgas
*Dobritš
*Gabrovo
*Haskovo
*Jambol
*Kărdžali
*Kjustendil
*Lovetš
*Montana
*Pazardžik
*Pernik
*Pleven
*Plovdiv
*Razgrad
*Ruse
*Silistra
*Sliven
*Smoljan
*Sofia
*Sofian kaupunki
*Stara Zagora
*Šumen
*Tărgovište
*Veliko Tărnovo
*Varna
*Vidin
*Vratsa

## Alueet väkiluvun, pinta-alan, ja väestötiheyden mukaan

## Lähteet

## Aiheesta muualla
* Regional Statistics  (nsi.bg)
Paula Sihto

**Paula Eeva Katariina Sihto** (o.s. **Leikkola**, s. 25. toukokuuta 1961 Lapua) on Ilmajoelta kotoisin oleva suomalainen poliitikko ja aiempi Keskustan kansanedustaja. Ennen kansanedustajan uraansa Sihto toimi erikoissairaanhoitajana. Eduskuntaan Sihto valittiin eduskuntavaaleissa 2007 Vaasan vaalipiiristä Suomen Keskustan vaalilistalta 7&nbsp;313 äänellä. Hän jäi valitsematta eduskuntaan vuoden 2011 vaaleissa. Hän oli ehdolla myös vuoden 2015 eduskuntavaaleissa, mutta 4 572 ääntä ei riittänyt valintaan.

Paula Sihto toimii myös Tehyn valtuuston puheenjohtajana.

## Lähteet

## Aiheesta muualla

*Paula Sihdon kotisivut 
*
Jyrki Yrttiaho

**Jyrki Valto Yrttiaho** (4. toukokuuta 1952 Pelkosenniemi – 17. helmikuuta 2021 Raisio) oli suomalainen vasemmistoliittolainen poliitikko, joka toimi kansanedustajana (2007–2015) ja Raision kaupunginvaltuutettuna.

Yrttiaho erotettiin vasemmistoliiton eduskuntaryhmästä kesäkuussa 2011 yhdessä Markus Mustajärven kanssa, sillä he vastustivat puolueen osallistumista Kataisen hallitukseen ja äänestivät hallitukselle epäluottamusta. He perustivat syyskuussa vasenryhmä-nimisen oman eduskuntaryhmän.

Ennen eduskuntauraansa Yrttiaho työskenteli vuodesta 1982 Metalliliiton suurimman osaston Metalli 49:n toimitsijana.

## Poliittinen ura
Yrttiaho toimi Raision kaupunginvaltuustossa vuodesta 2005. Hänet valittiin eduskuntaan Varsinais-Suomen vaalipiiristä vaaleissa 2007 4492 äänellä ja neljä vuotta myöhemmin 4634 äänellä. Kansanedustajana Yrttiaho toimi eduskunnan työelämä- ja tasa-arvovaliokunnan, tulevaisuusvaliokunnan, suuren valiokunnan, puolustusvaliokunnan ja Ulkopoliittisen instituutin neuvottelukunnan jäsenenä.

Ennen vasemmistoliiton perustamista Yrttiaho toimi Suomen kommunistisessa puolueessa. Yrttiaho liittyi vuonna 1959 SKDL:n varhaisnuorisojärjestö pioneereihin ja myöhemmin Suomen Demokraattiseen Nuorisoliittoon, Kemijärven Demokraattisiin nuoriin (SDNL). Jo kouluvuosinaan hän toimi muun muassa Suomi-Neuvostoliitto-Seurassa.

Yrttiaho opiskeli Turun yliopistossa oikeus- ja yhteiskuntatieteitä. Ennen toimitsijan uraansa hän työskenteli muun muassa metsä-, rakennus- ja tehdastöissä. Lisäksi hän työskenteli työväenlehtien ja radion toimittajana. Hän oli myös ollut perustamassa yhteisöradio Radio Robin Hoodia ja toimi sen päätoimittajana sekä Turun Lähiradioyhdistyksen puheenjohtajana. Joulukuussa 2007 hänet valittiin tuolloin perustetun Suomen yhteisöradioliiton puheenjohtajaksi.

Vasemmistoliiton puoluehallitus vaati kesäkuussa 2013 Yrttiahon erottamista koko puolueesta, sillä samaan aikaan vasemmistoliiton edustajakokouksen kanssa Yrttiaho oli pitänyt SKP:n edustajakokouksessa Vasemmistoliiton hallituspolitiikkaa arvostelleen tervehdyspuheen. Vasemmistoliiton puoluehallitus oli erottamisasiassa erimielinen. Puheenjohtaja Paavo Arhinmäki vaati Yrttiahon raisiolaista puolueosastoa päättämään erottamisesta. Osasto kieltäytyi yksimielisesti. Myös osastoa uhattiin erottamisella. Lopulta puoluehallitus luopui erottamisvaatimuksestaan. Yrttiaho ilmoitti sittemmin, ettei hän asetu ehdolle seuraavissa eduskuntavaaleissa. Yrttiaho toimi Vasemmistoliitossa Raision kuntapolitiikassa ja oli Turun työn ja tutkimuksen vasemmistoyhdistyksen puheenjohtaja.

## Vaalimenestys

## Yksityiselämä
Yrttiahon poika on eduskuntavaaleissa 2019 kansanedustajaksi valittu Johannes Yrttiaho.

## Lähteet

## Aiheesta muualla

* 
* Jyrki Yrttiahon kotisivut
Mirja Vehkaperä

**Mirja Tellervo Vehkaperä** (s. 6. huhtikuuta 1976 Haukipudas) on suomalainen keskustaa edustava poliitikko. Hänet valittiin eduskuntaan ensimmäisen kerran vuoden 2007 vaaleissa Oulun vaalipiiristä. Vehkaperä siirtyi Euroopan parlamenttiin kesäkuussa 2018, jossa hän toimi vuoteen 2019 saakka. Mirja Vehkaperän tilalle eduskuntaan nousi Oulun vaalipiiristä Ylivieskan kirkkoherraksi valittu Eija Nivala.

Vuonna 1996 Vehkaperä valittiin Haukiputaan kunnanvaltuustoon, jossa hän toimi vuoteen 2012, jolloin kunta liittyi Ouluun. Vuoden 2012 kunnallisvaaleissa hänet valittiin Oulun kaupunginvaltuustoon. Vuosina 2020–2025 Vehkaperä oli Oulun kaupunginhallituksen puheenjohtaja. Pohjois-Pohjanmaan hyvinvointialue Pohteen aluevaltuustoon Vehkaperä valittiin sekä vuoden 2022 että 2025 aluevaaleissa. Vehkaperä valittiin myös Pohteen aluehallituksen puheenjohtajaksi vaalikaudelle 2025–2029.

Eduskunnassa Vehkaperä oli muun muassa liikenne- ja viestintävaliokunnassa ja ympäristövaliokunnassa. Lisäksi hän oli Yleisradion hallintoneuvoston jäsen ja arktisen alueen parlamentaarikkokonferenssin Suomen valtuuskunnan toinen varapuheenjohtaja.

Vehkaperän muihin luottamustehtäviinsä on kuulunut muiden muassa Pohjois-Pohjanmaan maakuntavaltuuston jäsenyys. Vehkaperä oli ehdolla vuoden 2014 europarlamenttivaaleissa saaden 16&nbsp;135 ääntä muttei tullut valituksi.

Koulutukseltaan Vehkaperä on kasvatustieteiden maisteri ja ammatiltaan luokanopettaja.

## Näkemykset

### Seksuaali- ja sukupuolipolitiikka
Vehkaperä äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Mirja Vehkaperän kotisivu.
* 
*
Elsi Katainen

**Elsi Kaarina Katainen** (o.s. **Niiranen**, s. 17. joulukuuta 1966 Haapajärvi) on suomalainen opettaja ja maatilayrittäjä. Maaliskuusta 2018 alkaen hän on toiminut Euroopan parlamentin jäsenenä. Vuoden 2019 europarlamenttivaaleissa Katainen valittiin toiselle kaudelleen Europarlamenttiin 54 627 äänellä. Vuoden 2024 eurovaaleissa hänet valittiin Euroopan parlamenttiin kolmennelle kaudelle.

## Poliittinen ura

### Kunnallispolitiikka
Katainen toimi Pielaveden kunnanvaltuuston puheenjohtaja vuosina 2001–2012 ja sen jälkeen varapuheenjohtaja.

### Kansanedustajana
Katainen valittiin vuoden 2007 vaaleissa kansanedustajaksi Pohjois-Savon vaalipiiristä Suomen Keskustan listalta 5&nbsp;683 äänellä. Hän tuli uudelleen valituksi vuoden 2011 vaaleissa samasta vaalipiiristä 6&nbsp;960 äänellä. Hänet valittiin kolmannelle eduskuntakaudelle vuoden 2015 vaaleissa uudesta Savo-Karjalan vaalipiiristä 7&nbsp;084 äänellä. 

### Euroopan parlamentin jäsenenä
Katainen oli ehdolla EU-vaaleissa 2014 ja pääsi keskustan toiseksi varaedustajaksi saatuaan 19&nbsp;882 ääntä. 

Katainen jätti kansanedustajan tehtävät 1. maaliskuuta 2018 ja siirtyi Euroopan parlamenttiin kun siihen asti euroedustajana toiminut Hannu Takkula tuli valituksi Euroopan tilintarkastustuomioistuimeen.

### Toimielinjäsenyydet
Katainen toimi eduskunnassa laajasti eri valiokunnissa. Pisimpään hän työskenteli hallintovaliokunnassa useissa jaksoissa vuosina 2007–2018 ja kuului perustuslakivaliokuntaan vuosina 2007–2011. Hän oli suuren valiokunnan jäsen 2015–2018 sekä maa- ja metsätalousvaliokunnan puheenjohtaja vuonna 2011. Lisäksi hän toimi lyhyitä kausia muun muassa liikenne- ja viestintävaliokunnan, valtiovarainvaliokunnan ja puolustusvaliokunnan jäsenenä sekä varajäsenenä useissa muissa valiokunnissa.

Katainen toimi Yleisradio Oy:n hallintoneuvoston jäsenenä jaksoilla 2007–2011 ja 2015 sekä sen varapuheenjohtajana vuosina 2009–2011. Lisäksi hän kuului Kansaneläkelaitoksen valtuutettuihin (2011–2015), toimi keskustan eduskuntaryhmän ensimmäisenä varapuheenjohtajana (2015–2018) ja oli Pohjoismaiden neuvoston Suomen valtuuskunnan jäsen vuosina 2017–2018.

## Näkemykset
### Seksuaali- ja sukupuolipolitiikka
Katainen äänesti eduskunnassa sukupuolineutraalia avioliittolakia vastaan marraskuussa 2014.

## Kunnianosoituksia

*  Suomen Leijonan ritarikunta (Suomi, 2022)

## Lähteet

## Aiheesta muualla
* 
*
Timo V. Korhonen

**Timo Vesa Korhonen** (s. 23. syyskuuta 1959 Sotkamo) on suomalainen kansanedustaja, joka tuli valituksi eduskuntaan MTK-Kainuun toiminnanjohtajan tehtävästä Suomen Keskustan vaalilistalta eduskuntavaaleissa 2007 Oulun vaalipiiristä. Vuoden 2011 eduskuntavaaleissa Korhonen valittiin toiselle kaudelle 5369 äänellä. Korhonen valittiin kolmannelle kaudelle eduskuntavaaleissa 2015. Hän putosi eduskunnasta vuoden 2019 eduskuntavaaleissa.

## Ura politiikassa

Eduskunnan vaalikaudella 2007–2011 Korhonen toimi hallintovaliokunnan ja ympäristövaliokunnan jäsenenä sekä suuren valiokunnan ja maa- ja metsätalousvaliokunnan varajäsenenä. Kaudella 2015–2019 Korhonen työskenteli hallintovaliokunnan ja maa- ja metsätalousvaliokunnan jäsenenä sekä puolustusvaliokunnan varajäsenenä. Timo Korhonen on Kainuun maakuntahallituksen puheenjohtaja ja toimi myös ensimmäisen kansanvaalilla valitun Kainuun maakuntavaltuuston puheenjohtajana. Hän on myös Pohjois-Suomen neuvottelukunnan puheenjohtaja.

Osana Oulun vaalipiiriä Kainuusta oli kahdeksan vuoden ajan (1999–2007) valittuna vain kaksi kansanedustajaa, Anne Huotari (vas.) ja Paula Lehtomäki (kesk.). Huotarin luopuessa monet kainuulaiset vaikuttajat ja tiedotusvälineet pyysivät maakunnan väkeä erityisesti keskittämään äänensä kainuulaisille ehdokkaille, ja Lehtomäen lisäksi Timo Korhonen ja vasemmistoliiton Merja Kyllönen valittiin eduskuntaan, sosiaalidemokraattien Raimo Piirainen pääsi ensimmäiselle varasijalle.

## Näkemykset
### Seksuaali- ja sukupuolipolitiikka
Korhonen äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Timo Korhosen kotisivut 
*
Janne Seurujärvi

**Janne Antero Seurujärvi** (s. 15. toukokuuta 1975 Inari) on suomensaamelainen toimitusjohtaja ja kansanedustajana toiminut poliitikko. Hän toimi keskustan kansanedustajana Lapin vaalipiiristä vaalikauden 2007–2011, muttei säilyttänyt paikkaansa vuoden 2011 vaaleissa. Hän oli Suomen ensimmäinen saamelainen kansanedustaja.

Koulutukseltaan Seurujärvi on tradenomi. Hän toimi vuosina 2000–2007 elinkeinoyhtiö InLiken toimitusjohtajana ennen valintaansa eduskuntaan. Seurujärvi jatkoi tehtävässä keväällä 2011 pudottuaan eduskunnasta vuoden 2011 vaaleissa.

Seurujärvi valittiin Inarin kunnanvaltuustoon vuoden 2008 kuntavaaleissa. Rovaniemen hallinto-oikeus ja myöhemmin korkein hallinto-oikeus kuitenkin totesivat hänet vaalikelvottomaksi, koska hänen katsottiin edelleen olevan palvelussuhteessa kunnan omistamaan InLike-yhtiöön.

Kesäkuussa 2014 Seurujärvi asettui ehdolle keskustan puoluesihteeriksi. Hän oli ehdokkaana vuoden 2015 eduskuntavaaleissa.
ja sai vajaat 3&nbsp;000 ääntä, mikä ei riittänyt läpipääsyyn.

Vuonna 2015 Seurujärvi aloitti Inarissa toimivan Test World -yrityksen toimitusjohtajana. Test World tekee lumi- ja jääratoja sekä testaa renkaita. 

## Luottamustehtäviä
* Keskustan puoluehallituksen jäsen Keskustan Lapin piirin edustajana

## Lähteet

## Aiheesta muualla
* Janne Seurujärven Internet-sivut
*
Markku Pakkanen

**Markku Veli Pakkanen** (s. 31. tammikuuta 1960 Sippola) on suomalainen kuljetusyrittäjä ja 

poliitikko. Pakkanen on koulutukseltaan maatilateknikko ja on toiminut Suomen Keskustan kansanedustaja vuosina 2007–2011 ja 2015-2019. Vaalipiiri olivat Kymen vaalipiiri ja Kaakkois-Suomen vaalipiiri. Pakkanen ei tullut valituksi vuoden 2011 eduskuntavaaleissa. Hän sai 4&nbsp;755 ääntä, mikä oli 308 vähemmän kuin vuoden 2007 vaaleissa. Hän palasi eduskuntaan vuoden 2015 vaaleissa. Vuodesta 2015 hän on ollut myös Yleisradion hallintoneuvoston jäsen. Pakkanen putosi uudestaan eduskunnasta vuoden 2019 eduskuntavaaleissa.

Pakkanen tavoitteli Suomen Keskustan varapuheenjohtajan paikkaa Rovaniemellä järjestetyssä puoluekokouksessa 8.–10. kesäkuuta 2012. 

Pakkanen on ollut YK:n rauhanturvajoukoissa UNTAGissa Namibiassa.

## Jäsenyydet
* Valtiovarainvaliokunta (varajäsen) 9. kesäkuuta 2015 – 16. huhtikuuta 2019
* Puolustusvaliokunta (jäsen) 9. kesäkuuta 2015 – 16. huhtikuuta 2019
* Liikenne- ja viestintävaliokunta 3. toukokuuta 2007 – 12. huhtikuuta 2011 ja  9. kesäkuuta 2015 – 16. huhtikuuta 2019
* Yleisradio Oy:n hallintoneuvosto (jäsen) 9. kesäkuuta 2015 – 16. huhtikuuta 2019
* Reserviläisliitto (pj) 15. marraskuuta 2008 – 17. marraskuuta 2012
* Maanpuolustustiedotuksen suunnittelukunta (MTS) varapuheenjohtaja 2015–

Lisäksi Pakkanen toimi Anjalankosken kaupunginvaltuustossa 1993–2008, kaupunginhallituksessa, kaupunginhallituksen varapuheenjohtajana sekä valtuuston puheenjohtajana. Vuodesta 2009 hän on toiminut kuntaliitoksen myötä myös Kouvolan kaupunginvaltuustossa, jonka varapuheenjohtajana hän toimi 2013–2017, Pakkanen on ollut Kouvolan kaupunginhallituksen jäsen vuodesta 2021 lähtien ja Kymenlaakson aluevaltuutettuna vuodesta 2022 lähtien.

## Lähteet

## Aiheesta muualla
* 
* Markku Pakkasen kotisivu
Rino Romano

**Rino Romano** (s. 1. heinäkuuta 1969 Toronto, Ontario) on kanadalainen näyttelijä. Hän tuli tunnetuksi animaatiosarja The Batmanin nimiroolista.

## Elämäkerta
Romano opiskeli näyttelemistä New Yorkissa American Academy of Dramatic Artsissa. Uransa alkuvaiheessa Romano näytteli eri televisiosarjoissa ja lyhytelokuvissa. Elokuvissa hän ei kuitenkaan saanut koskaan merkittäviä rooleja ja 1990-luvun lopulla Romano keskittyi näyttelemisen sijaan enemmän ääninäyttelemiseen.

### Ääninäyttelijänä
2000-luvulta lähtien itseään ääninäyttelijänä pitävä Romano aloitti ääniroolien tekemisen animaatioihin vuonna 1995. Tämän jälkeen hän on ääninäytellyt Batmanin lisäksi muita kuvitteellisia sankareita, kuten Hämähäkkimiestä Spider-Man Unlimitedissa vuosina 1999–2001. 2000-luvun alussa Romano ääninäytteli seitsemässätoista eri videopelissä. Hän kertoi suosikkiääniroolinsa olleen Batmanin lisäksi Eduardo animaatiosarjassa *[[Tosi viilee haamujengi]]*. Animaatioroolien lisäksi hän on toiminut myös mainoksissa juontajaäänenä.

## Filmografia

### Animaatio
*Sailor Moon (*1995*)
*Gargoyles: The Goliath Chronicles (*1996*)
*MiB – Men in Black (*1997*)
*Tosi viilee haamujengi (*1997*)
*Zorro (*1997*)
* (*1998–2000*)
*Spider-Man Unlimited (*1999–2001*)
*Batman of the Future (*1999*)
*NASCAR Racers (*2000*)
*Spies-tytöt (*2002*)
*Scooby-Doo (*2002*)
*Teen Titans (*2003*)
*Samurai Jack (*2003*)
*Evil Con Carne (*2003*)
*Batman (*2004–2008*)
*Guardians of Luna (*2005*)
*The Grim Adventures of Billy & Mandy (*2005*)
*Spaceballs: The Animated Series (*2008*)

### Elokuvat
*Amy Fisher: My Story (*1992*)
*Tappava rooli (*1993*)
*The Club (*1994*)
*Getting Gotti (*1994*)
*Soul Survivor (*1995*)
*Sugartime (*1995*)
*Halloweentown – taikuuden kaupunki (*1998*) (ääni)
*Rocky Marciano (*1999*)
*NASCAR Racers: The Movie (*1999*) (ääni)
*Cruel But Necessary (*2005*)
*The Batman vs. Dracula (*2005*) (ääni)
*Dragonlance: Dragons of Autumn Twilight (*2008*) (ääni)

## Lähteet

## Aiheesta muualla
*Fanisivu
*Rino Romano TV.comissa  
*Answers.com
*Anime News Network
*Rino Romano Voice Chasersissa
Vaasan ammattikorkeakoulun opiskelijakunta

**Vaasan ammattikorkeakoulun opiskelijakunta VAMOK** on noin 1800 opiskelijan muodostama Vaasan ammattikorkeakoulun opiskelijoiden palvelu- ja edunvalvontaorganisaatio. Vaasan ammattikorkeakoulun opiskelijakunta VAMOK on perustettu 15.10.1996.

## Organisaatio
Opiskelijakunnan ylintä päätösvaltaa käyttää 20-jäseninen edustajisto, joka valitaan demokraattisesti henkilövaaleilla kerran vuodessa. Edustajistovaaleissa ovat äänioikeutettuja kaikki VAMOKin jäsenet. Edustajiston toimikausi on kalenterivuosi. Edustajiston sihteerinä toimii opiskelijakunnan toiminnanjohtaja.

Opiskelijakunnan hallinto- ja toimeenpanovaltaa käyttää hallitus, joka valitaan edustajiston järjestäytymiskokouksessa äänestämällä. Jokainen edustajiston jäsen on äänioikeutettu. 

Hallitukseen kuuluu puheenjohtaja, varapuheenjohtaja ja 5-7 jäsentä. Jokaisella jäsenellä on oma vastuualueensa. Perinteisesti vastuualueet ovat olleet koulutuspolitiikka, sosiaalipolitiikka, vapaa-aika, kansainvälisyys ja tutorointi. 

## Tehtävät
VAMOKin pääasiallisena tehtävänä on toimia opiskelijoiden edunvalvojana. Edunvalvonta voidaan jakaa koulutuspoliittiseen ja sosiaalipoliittisen edunvalvontaan.

Koulutuspoliittiseen edunvalvontaan kuuluu opiskelijoiden näkökulman saattaminen hallinnon tietoisuuteen ja koulutuksen rakenteellisen kehityksen seuraaminen. 

Sosiaalipoliittisen edunvalvontaan kuuluu opiskelijoiden opiskeluedellytysten turvaaminen. Opiskelijakunta valvoo näitä olosuhteita, tiedottaa opiskelijoita niissä tapahtuvista muutoksista ja nostaa tarvittaessa esiin ilmeneviä epäkohtia. 

Edunvalvonnan lisäksi VAMOK järjestää erilaisia tapahtumia, järjestää liikuntavuoroja, kouluttaa tutoreita ja turvaa ulkomailta saapuvien vaihto-opiskelijoiden mahdollisuudet sopeutua ammattikorkeakouluun, Vaasaan ja Suomeen. VAMOK julkaisee joka syksy Nivaska-opiskelijalehden, joka lähetetään kaikille uusille opiskelijoille. Lehti on luettavissa myös VAMOKin nettisivuilla.

## Luettelo VAMOKin hallituksen puheenjohtajista
* 1996-1997 Tommi Leikkari
* 1998 Markku Ulvinen
* 1999 Jukka Ahtila
* 2000 Teemu Seppänen
* 2001 Hannu Uusitalo
* 2002-2003 Hanna Pikkarainen
* 2004-2005 Marjut Vanha-aho
* 2006 Heidi Tuisku
* 2007-2008 Joni Koski
* 2009 Pietu Purhonen
* 2010 Erika Airaksinen
* 2011 Marco Matikainen
* 2012 Joonas Kevari
* 2013 Mikkel Näkkäläjärvi
* 2014 Kaisa Hakala
* 2015 Tommi Halkosaari
* 2016 Anni Koivisto
* 2017 Niilo Hakoniemi
* 2018 Sami Korpela
* 2019 Teemu Oksanen
* 2020 Paavo Sormunen
* 2021 Ulrika Palmberg
* 2022 Antti Kaskiluoto
* 2023 Otto Mäkiniemi

## Lähteet

## Aiheesta muualla
* VAMOK
Jince

**Jince** () on kunta Tšekissä Keski-Böömin läänissä Příbramin piirikunnassa. Se sijaitsee 11 kilometriä Příbramin kaupungista pohjoiseen. Kunnassa on 2&nbsp;199 asukasta (vuonna 2008).

Kuntaan kuuluvat Běřínin, Jincen ja Rejkovicen osa-alueet.

## Lähteet

## Aiheesta muualla
Jarmo Jokinen

**Jarmo Tapani Jokinen** (1. syyskuuta 1957 Järvenpää – 27. marraskuuta 1987 Seinäjoki) oli suomalainen pöytätennispelaaja. Hän voitti 25 Suomen mestaruutta pöytätenniksessä: kymmenen miesten kaksinpelissä, kuusi miesten nelinpelissä ja yhdeksän sekanelinpelissä. Hän oli maailmanlistalla parhaimmillaan 76:s, joka oli siihen mennessä kaikkien aikojen paras suomalaissijoitus miesten puolella. Vuonna 1983 hän voitti sekanelinpelin Pohjoismaiden mestaruuden yhdessä Sonja Grefbergin kanssa.  

Jokinen voitti myös yhden Suomen mestaruuden pesäpallossa (Seinäjoen Maila-Jussit 1987). Maila-Jussit etsivät lukkaria joukkueeseensa ja pöytätennistähti päätti kokeilla. Historiankirjat muistavat hänen 14 tappiottoman ottelun putken Maila-Jussien riveissä mestaruusvuonna. Hän kuoli työtapaturmassa pian mestaruuden jälkeen 1987. Hänet on haudattu Keravan hautausmaalle. Hän työskenteli myös maalarina ja palomiehenä. Vuonna 2018 hänet kiinnitettiin Suomen Pöytätennisliiton kunniagalleriaan. 

## Lähteet
* Urheilumme Kasvot 3, s. 1306

### Viitteet
Progressiivinen supranukleaarinen halvaus

**Progressiivinen supranukleaarinen halvaus** eli **PSP** on etenevä keskushermoston rappeumasairaus. Siihen kuuluu Parkinsonin ja Alzheimerin taudin piirteitä sekä tasapaino-ongelmia, silmien liikehäiriöitä, niskajäykkyyttä, nielemis- ja puhevaikeuksia sekä muutoksia potilaan persoonallisuudessa.

PSP on parantumaton, lopulta kuolemaan johtava sairaus. Sen aiheuttamaa jäykkyyttä saatetaan hoitaa Parkinsonin taudin lääkityksellä. Lääkkeet eivät kuitenkaan poista silmien liikehäiriöitä eivätkä nielemis– ja puhevaikeuksia. Sairaus on yleisempi miehillä, ja Suomessa potilaita uskotaan olevan noin sata.

Taudinkulku on yksilöllistä. Keskimäärin potilas elää toteamishetkestä noin kuusi vuotta. Alle kolmannes sairastuneista elää yli kymmenen vuotta. Elinajanodote vaihtelee kuitenkin suuresti. 

## Tunnettuja PSP:tä sairastaneita ja siihen menehtyneitä
*Dudley Moore, näyttelijä
*Joshua Logan, elokuvaohjaaja
*Teresa Brewer, 1950–luvulla suosittu poptähti
*Peter Sarstedt, muusikko
*Anne Turner, englantilainen lääkäri, joka teki avustetun kuoleman Sveitsissä. Hänestä tehtiin myös elokuva *[[Haluan kuolla arvokkaasti]]* (). Turnerin tapaus oli paljon esillä etenkin brittiläisessä mediassa, jossa puitiin eutanasian laillistamista Britanniassa. 

## Lähteet
Gordon Bell

**C. Gordon Bell** (19. elokuuta 1934 Kirksville, Missouri, Yhdysvallat – 17. toukokuuta 2024) oli yhdysvaltalainen tietokoneinsinööri. Hän toimi Digital Equipment Corporationin tutkimus- ja kehitysosaston varajohtajana vuosina 1960&ndash;1983. Hän osallistui merkittävästi DEC:n PDP-sarjan minitietokoneiden suunnitteluun ja johti VAX-tietokoneiden kehitystä 1970-luvulla. Vuonna 1995 hän siirtyi Microsoftin palvelukseen ja toimi yhtiön Media Presence -tutkimusyksikössä vanhempana tutkijana.

Uransa aikana Bell oli perustamassa tietokoneyrityksiä Ardent Computer ja Encore Computer. Hän oli myös erilaisten tunnettujen tiede- ja tekniikka-alan järjestöjen jäsen, muun muassa IEEE:n.

Bell oli pitkään kiinnostunut moniprosessorijärjestelmistä ja urallaan osallistui noin 30 tällaisen järjestelmän suunnitteluun (esimerkiksi DEC:n PDP-6). Microsoftille siirryttyään hän suuntautui enemmän tietokoneiden käyttöön liittyviin kysymyksiin.

Bellin nimellä on Association for Computing Machineryn Gordon Bell -palkinto, joka myönnetään vuosittain saavutuksille suurteholaskennassa.

## Teoksia
* 
* 

## Lähteet
* Gordon Bell: Extended Biography
* The History of Computing Project: Gordon Bell 
* Gordon Bell 

### Viitteet

## Aiheesta muualla
* Kotisivut 
* Bell, Gordon oral history 
* Oral History Interview with Gordon Bell
Farzad Bonyadi

**Farzad "Freddy" Bonyadi** on iranilaissyntyinen yhdysvaltalainen pokeriammattilainen, joka on urallaan voittanut kolme World Series of Poker -turnausta. Turnausten ohella hän on menestynyt käteispelaajana. Pokerin hän oppi Teheranissa isoisältään.

Bonyadi muutti Iranista Yhdysvaltoihin vuonna 1983. Uudessa kotimaassaan hän työskenteli LA Commerce Casinolla ja Hollywood Park Casinolla. Pokerissa Bonyadin ensimmäinen suurvoitto oli ykköstila WSOP:n 2&nbsp;000 dollarin limit &nbsp;hold'em -turnauksessa vuonna 1998. Hän ansaitsi voitostaan 429&nbsp;940 dollaria. Samana vuonna hän oli finaalipöydässä $1,500 seven card stud split -turnauksessa ja 27. WSOP:n pääturnauksessa. Bonyadin kaksi muuta WSOP-ranneketta tulivat vuosina 2004 ja 2005. 

World Poker Tourilla Bonyadi on pelannut finaalipöydässä kerran. WPT:n toisella kaudella syyskuussa 2003 hän oli Mel Judahin voittamassa Legends of Poker -turnauksessa viides. Saman vuoden marraskuussa World Poker Finalsissa Bonyadi sijoittui kahdeksanneksi.

Helmikuussa 2007 10&nbsp;000 dollarin sisäänoston 1st Annual Heads-Up Championships -kisassa Bonyadi sijoittui yhdeksänneksi.

Farzad Bonyadi edustaa Full Tilt Poker -nettipokerihuonetta. Huhtikuussa 2007 hänen pokeriuransa turnausansiot ylittivät 2,3 miljoonaa dollaria.

## WSOP-rannekkeet

## Lähteet

## Aiheesta muualla
* Viralliset kotisivut 
*
SS Skiftet

**SS Skiftet** oli vuonna 1908 rakennettu Bore-varustamon omistama 336 bruttorekisteritonnin höyrymatkustajalaiva, joka ajoi saksalaiseen miinaan ja upposi Rödhamnin selällä Saaristomerellä 14. joulukuuta 1916, jolloin 86 henkilöä kuoli.

Turun ja Ahvenanmaan välistä talviliikennettä varten rakennettu *Skiftet* oli otettu syksyllä 1916 Venäjän laivaston käyttöön, mutta se liikennöi edelleen entisellä reitillään pääosin sotilaskäytössä ja kuljetti myös siviilirahtia ja -matkustajia.

## Onnettomuus
*Skiftet* lähti Maarianhaminan Länsisatamasta kohti Turkua aamulla 14. joulukuuta kello 8:30.  Laivalla oli mukana 91 henkilöä: 15 miehistön jäsentä, 56 venäläistä sotilashenkilöä, seitsemän Ahvenanmaan linnoitustyöntekijää sekä 13 muuta siviiliä. Kun alus tunnin päästä oli Rödhamnin selällä, törmäsi se miinaan, jolloin aluksen pohja repeytyi auki ja räjähdyksen paineaalto tuhosi suuren osan hyteistä ja puolet ruokasalista sekä kaatoi etumaston ja rikkoi höyrynosturin.

*Skiftet* kaatui ja upposi lyhyessä ajassa 20 metrin syvyyteen. Noin 30 ihmistä oli jäänyt pinnalle takertuen vedessä kelluviin aluksen osiin, mutta suurin osa heistä ehti menehtyä hypotermiaan ennen kuin pelastajat saapuivat paikalle puoli tuntia myöhemmin. Vedestä pelastettiin kuusi henkilöä, joista yksi kuoli matkalla Maarianhaminaan. Henkiinjääneistä kolme oli venäläisiä sotilaita, yksi ahvenanmaalainen siviili ja yksi suomalainen linnoitustyöntekijä.  Kuolleiden joukossa oli Ahvenanmaan venäläisen varuskunnan päällikkö eversti Ivan Kuznetsov sekä santarmiosaston päällikkö, everstiluutnantti Vasili Kovaljov.

Aluksen upottaneen miinan oli laskenut saksalainen sukellusvene *UC-27*, joka oli lähtenyt Liepājasta 8. marraskuuta 1916 mukanaan 18 miinaa. Kahdeksan päivää kestäneen retken aikana miinat oli laskettu Ahvenanmaan vesille Ledsundin ja Hammaruddan kohdalle sekä Mäntyluodon ja Rauman edustalle.

Urheilusukeltajat löysivät vuonna 1970 SS *Skiftetin* hylyn noin 20 metrin syvyydestä, jossa se on kahtena eri palana.

Aluksen esineistöä nostettiin huomattavia määriä kaksiviikkoisen leirin aikana.

## Lähteet
*Venäläissurmat Suomessa 1914–22. Osa 1. Sotatapahtumat 1914–17 sivut 70-72 (pdf-tiedostossa 79-83) 
*Vrakguide Åland (ruotsinkielinen sivu)
*Aluksen tekniset tiedot (ruotsinkielinen sivu)
Langinkosken kirkko

**Langinkosken kirkko** on Kotkassa Metsolan kaupunginosassa sijaitseva kirkko. Rakennus kuuluu Kotka-Kymin seurakunnan tiloihin. Kirkko tunnettiin alun perin nimellä Metsolan kirkko.

Langinkosken kirkon on suunnitellut Anders-Olof Bengts, ja se valmistui vuonna 1953. Kirkko muistuttaa keskiaikaista kivikirkkoa. Sisältä kirkko on suorakaiteen muotoinen, ja kirkkosaliin mahtuu noin 300 henkeä. Kirkossa on Hilkka Toivola-Karpakan lasimaalaus *Jeesus auttaa epäuskonsa vuoksi veteen vajoavaa Pietaria*. Uruissa on seitsemäntoista äänikertaa.

Kirkon vieressä on valkoinen korkea kellotapuli. Kirkkorakennukseen kuuluu myös Toivonsali-niminen kokoontumistila, jota käytetään mm. muistotilaisuuksissa. Kirkkorakennuksen lisäsiivessä on Kotka-Kymin seurakunnan toimistotiloja.

## Kuvia

Langinkosken kirkko 1.jpg|Kirkon sisätiloja
Langinkoski Church, votive ship.jpg|Votiivilaiva


## Lähteet

## Aiheesta muualla
Espoon kyläjako

**Espoon kyläjako** on yksi Espoon virallisista aluejaoista. Se perustuu pääosin keskiajalla syntyneisiin kyliin ja on käytössä esimerkiksi  kiinteistörekisterissä. Kyliä on yhteensä 60 kappaletta, ja niiden nimistä on vastuussa maanmittauslaitos.

## Kylät

* Bemböle
* Bodom (Puotinen)
* Espoonkartano – Esbogård
* Friisilä – Frisans
* Gumböle (Kumpyöli)
* Hakalehto – Hagalund
* Henttaa – Hemtans
* Järvenperä – Träskända
* Järvikylä – Träskby
* Karvasmäki – Karvasbacka

* Kauklahti – Köklax
* Kilo
* Kivenlahti – Stensvik
* Kokinkylä – Kockby
* Koskelo – Skrakaby
* Koskenmäki – Forsbacka
* Kuninkainen – Konungsböle
* Kunnarla – Gunnars
* Kurttila – Kurtby
* Laajalahti – Bredvik

* Lahnus 
* Lehtimäki – Lövkulla
* Lommila – Gloms
* Luukki – Luk
* Mankkaa – Mankans 
* Mankki – Mankby
* Martinkylä – Mårtensby
* Matinkylä – Mattby
* Muulo – Mulby
* Muurala – Morby

* Myllykylä – Kvarnby
* Mynttilä – Myntböle
* Mäkkylä
* Nettaa – Snettans
* Niemelä – Niemis
* Nuijala – Klobbskog
* Nupuri – Nupurböle
* Nuuksio – Noux
* Oittaa – Oitans 
* Olari – Olarsby

* Pakankylä – Backby
* Pappilankylä – Prästgårdsby
* Perinki – Sperrings
* Puolarmetsä – Bolarskog
* Pyöli – Bölsby
* Röylä – Rödskog
* Sepänkylä – Smedsby
* Soukka – Sökö
* Suomenoja – Finno
* Suurhuopalahti – Storhoplax

* Suvela – Södrik 
* Suvimetsä – Söderskog
* Suvisaaristo – Sommarö 
* Taavinkylä – Dåvitsby 
* Takkula – Tackskog
* Tuomarila - Domsby
* Vanhakartano – Gammelgård 
* Vanttila – Fantsby 
* Velskola – Vällskog 
* Viispakka – Kvisbacka
* Vuorela – Urberga

## Lähteet

## Aiheesta muualla
*
Palacio Real de Aranjuez

**Palacio Real de Aranjuez** on kuninkaallinen palatsi Aranjuezissa, Madridin itsehallintoalueella, Espanjassa. Palatsi on osa Aranjuezin kulttuurimaisemaa, joka on ollut Unescon maailmanperintöluettelon kohde vuodesta 2001.

Palatsin alue oli jo Isabella ja Ferdinand Katolilaisen käytössä. Nykyisen palatsin tilasi kuningas Filip II vuonna 1561 ja sen suunnittelivat myös El Escorialin suunnitelleet Juan Bautista de Toledo ja Juan de Herrera. Palatsi valmistui Ferdinand VI:n kaudella ja Kaarle III lisäsi siihen kaksi siipeä. Palatsin nykyinen sisustus on peräisin pääosin 1700-luvulta. Huomattavimmat yksittäiset kohteet ovat posliinihuone (Gabinete de Porcelana) ja peilisali (Salón de Espejos). Alimmassa kerroksessa on palatsielämää esittelevä museo.

Palatsin suuret puutarhat, jotka rakennettiin kuninkaallisille pakopaikaksi keskustasangon pölyltä ja kuivuudelta, saavat vetensä Tajo- ja Jarama-joista. Tajon ja keinotekoisen La Ría -kanavan erottamassa saaripuutarhassa (Jardín de la Isla) on koristeellisia italialaisia suihkulähteitä 1500- ja 1600-luvuilta. Puutarhaa pidetään Habsburgien aikaisen Espanjan merkittävimpänä. Suurempi, 1700-luvulla rakennettu Prinssin puutarha (Jardín del Príncipe) sisältää useita arkkitehtuurisia yksityiskohtia kuten puutarhan sisääntuloportti, Apollonin suihkulähde sekä lampi, jonka keskellä seisovat kiinalaistyyliset huvimajat (Estanque de los Chinescos). Puutarhan alueella sijaitsee myös kuninkaallinen venemuseo (Museo de Falúas Reales) ja Juan de Villanuevan suunnittelema kartano Real Casa del Labrador.

Palatsin puutarhat inspiroivat Joaquín Rodrigon säveltämään tunnetuimman teoksensa *[[Concierto de Aranjuez]]in*.

## Kuvia


Aranjuez PalacioReal PlazaToros.jpg|Palacio Real de Aranjuez Aranjuezissa.
Aranjuez - Real Sitio, Palacio Real 10.JPG|Palacio Real de Aranjuez
File:Royal Palace in Aranjuez Spain.jpg|Palacio Real de Aranjuez
Palacio Real de Aranjuez - 130921 115527.jpg|Pohjoinen julkisivu, etualalla Tajo-joki
Aranjuez - Real Sitio, Palacio Real y Plaza de Parejas 5.JPG|Plaza de Parejas
Palacio Real de Aranjuez - Interior 03.jpg|Sisäkuva
Palacio Real de Aranjuez - Interior 06.jpg|Yksityiskohta
12 Aranjuez (41).JPG|Gabinete de Porcelana
Palacio Real de Aranjuez. Sala de Porcelana.jpg|Yksityiskohta
Palacio Real de Aranjuez. Jardín del Rey.jpg|Jardín del Rey
Vista del palacio de Aranjuez desde el jardín del Parterre, España - 20120919.jpg|Jardín del Parterre
Aranjuez JardinIsla FuenteNeptuno.jpg|Fuente de Neptuno, Jardín de la Isla
Aranjuez JardinIsla FuenteEspinario.jpg|Fuente del Espinario, Jardín de la Isla
Aranjuez JardinPrincipe KioscosChinescos.jpg|Estanque de los Chinescos, Jardín del Principe
Fuente de Apolo - 130921 131228.jpg|Fuente de Apolo, Jardín del Principe
File:In the Palace garden. Aranjuez, Spain.jpg|Palatsin puistossa



## Lähteet

## Aiheesta muualla

* Patrimonio Nacional   
* Google Maps 
* UNESCO World Heritage Center
Pauliina Viitamies

**Johanna Pauliina Viitamies** (s. 11. maaliskuuta 1969 Kouvola) on suomalainen opettaja ja entinen kansanedustaja. Vuoden 2007 eduskuntavaaleissa hänet valittiin eduskuntaan Etelä-Savon vaalipiiristä SDP:n edustajana. Viitamies oli ehdolla eduskuntaan jo vuoden 2003 vaaleissa, mutta jäi tuolloin valitsematta. Vuoden 2007 vaaleissa hän oli Etelä-Savon vaalipiirin eniten ääniä saanut ehdokas. Viitamies putosi kahden kauden jälkeen eduskunnasta vuoden 2015 eduskuntavaaleissa ja hän ilmoitti vaalien jälkeen jättäytyvänsä pois kaikista poliittisista tehtävistä. Hän aloitti työskentelyn erityisasiantuntijana Opetusalan ammattijärjestö OAJ ry:n toimistossa helmikuussa 2019.

Viitamies on koulutukseltaan filosofian maisteri ja ammatiltaan historian ja yhteiskuntaopin opettaja. Viitamies nousi Mikkelin kaupunginvaltuustoon vuoden 2000 kunnallisvaaleissa ja hän uusi paikkansa vuonna 2004. Hän oli myös Mikkelin kaupunginhallituksen jäsen toukokuuhun 2015 saakka.

## Näkemykset
### Seksuaali- ja sukupuolipolitiikka
Viitamies äänesti eduskunnassa sukupuolineutraalin avioliittolain puolesta marraskuussa 2014.

## Yksityiselämä
Viitamihellä on aiemmasta avioliitostaan vuonna 1999 syntynyt poika Onni. Pauliina Viitamiehen veli Janne Viitamies oli SDP:n kansanedustajana vuosina 1995–1999.

## Lähteet

## Aiheesta muualla
* Eduskunta: henkilötiedot
Heli Järvinen

**Heli Maria Järvinen** (s. 31. toukokuuta 1963 Tampere) on suomalainen toimittaja ja vihreitä edustava poliitikko. Hänet valittiin kansanedustajaksi vuoden 2007 eduskuntavaaleissa Etelä-Savon vaalipiiristä ja vuoden 2015 sekä vuoden 2019 vaaleissa Kaakkois-Suomen vaalipiiristä. Hän ei asettunut ehdolle vuoden 2023 eduskuntavaaleissa.

## Elämä

Vuosina 2008–2011 Järvinen oli Vihreiden Naisten puheenjohtaja. Hän on toiminut 2011−2015 Suomen Yrittäjänaisten toimitusjohtajana.  Vuoden 2015 eduskuntavaaleista hän tuli valituksi eduskuntaan uudelleen.

Järvinen on koulutukseltaan yhteiskuntatieteiden maisteri ja viestinnän opettaja. Hän on työskennellyt suurimman osan urastaan toimittajana: hän on toiminut 20 vuotta Yleisradiossa, jossa hän on työskennellyt tv-uutisissa sekä TV2:n asiaohjelmissa, mm. *[[Akuutti (ohjelma)|Akuutti]]*, *Erätulilla*, *Ekoisti*, *Kodin Kääntöpiiri*, *Matkalla Suomessa*, *Pallo hallussa* ja *Ympäristöuutiset*.

Järvinen toimi Kerimäen kunnanvaltuutettuna vuosina 2005–2011. Hän oli valtuuston 2. varapuheenjohtaja. Järvinen on ollut vuodesta 2017 Savonlinnan kaupunginvaltuuston jäsen. Hän toimii valtuuston 2. varapuheenjohtajana.

## Poliittiset näkemykset
Kunnallispolitiikassa Järvinen teki aloitteita mm. seniorisivujen, paperittoman kunnan, sotainvalidien lounassetelin, Hytermän kunnostuksen, kylien asiointiliikenteen ja kirkonkylän retkiluistelureitin puolesta. 

Tammikuussa 2018 Järvinen kannusti työttömiä hakemaan perusteettomasti työkyvyttömyyseläkettä, jotta he välttyisivät työttömyysturvan aktiivimallin aiheuttamalta työttömyyspäivärahan leikkaamiselta siihen asti, kunnes perusteeton hakemus hylätään. Aktiivisuusvaatimus ei koske niitä, joiden työkyvyttömyyseläkehakemus on käsittelyssä. Järvisen mukaan järjestelmän ruuhkautuminen saattaisi herättää hallituksen. Järvinen totesi, että vielä moraalittomampaa kuin perusteeton työkyvyttömyyseläkkeen hakeminen on se, kun ihmisiä ”piiskataan” heidän omasta aktiivisuudestaan huolimatta.

## Luottamustehtävät
Järvinen on toiminut kunnallispolitiikassa Kerimäellä vuosina 2004–2011 ja Savonlinnassa 2017–2018. Muita luottamustoimia hänellä on ollut Vihreiden eri yhdistyksissä ja Etelä-Savon alueellisissa toimielimissä, sekä valtakunnallisella tasolla Kansallisoopperan ja Veikkaus Oy:n hallintoneuvostoissa.

## Vaalimenestys

## Yksityiselämä
Heli Järvinen on naimisissa ja hänellä on kaksi lasta.

## Lähteet

## Aiheesta muualla
* Heli Järvisen kotisivut
*
Roland Müller

**Roland Müller** (s. 16. joulukuuta 1986 Innsbruck) on itävaltalainen mäkihyppääjä. Hän pitää hallussaan Vikersundbakkenin mäkiennätystä, joka on 219 metriä. 

Müller on joukkuemäen nuorten maailmanmestari vuosilta 2003 ja 2004. Hän on kilpaillut pääasiassa Continental cupissa, jossa on voittanut kuusi kilpailua ja sijoittunut palkintokorokkeelle 14 kertaa. Mäkihypyn maailmancupissa hän on kauden 2007–2008 loppuun mennessä osallistunut 14 kilpailuun, ja paras sijoitus on 15. sija Bischofshofenin kilpailusta tammikuussa 2008.

## Lähteet
* 

## Aiheesta muualla
*Müllerin kotisivu
Glamour

**Glamour** tarkoittaa julkisuuteen ja parrasvaloihin liittyvää hohtoa, tavoittelemisen arvoista rikkautta, kauneutta ja kuuluisuutta korostavaa ominaisuutta.

Sana tulee skottienglannista, jossa se on alun perin tarkoittanut kielioppia (*grammar*).

## Triviaa

Televisiosarja ''Kauniit ja rohkeat'' tunnetaan Norjassa nimellä *Glamour*.

## Katso myös
*Glam rock

## Lähteet
Henri Kapulainen

**Henri Tapani Kapulainen** (s. 27. huhtikuuta 1947 Lahti) on suomalainen käsikirjoittaja, näyttelijä, näytelmäkirjailija ja suomentaja.

Kapulainen on käsikirjoittanut muun muassa Jukka Sipilän ohjaaman televisioelokuvan *Hiekkakuningas* (1971). Tämän lisäksi hän on näytellyt muun muassa Anssi Mänttärin elokuvissa ja esittänyt Jean Sibeliusta Jaakko Pakkasvirran elokuvassa *[[Runoilija ja muusa (elokuva)|Runoilija ja muusa]]* (1978). 1980–90-lukujen taitteessa Kapulaisella oli Kolmoskanavalla oma sketsiohjelma Kapulaisia.

Vuonna 2009 Helsingin Kaupunginteatterissa esitettiin Kapulaisen käsikirjoittama *Valtakunnan häirikkö*, joka oli poliittinen satiiri Veikko Vennamosta.

Kapulaisen näytelmäsuomennoksia ovat muiden muassa Marie Jonesin *[[Kiviä taskussa]]*, Neil Simonin *Juoruja* ja Marc Camolettin *Pyjama kuudelle*/*Ranskalainen pyjama*.

Kapulainen on ollut vuodesta 1970 naimisissa näyttelijä Leena Uotilan kanssa. Heillä on kaksi lasta, joista Arttu Kapulainen on myös näyttelijä. Vuonna 1967 sekä Kapulainen että Uotila olivat perustamassa Ryhmäteatteria.

## Lähteet
Ulla Karvo

**Ulla Marita Karvo** (o.s. **Ihalainen**, s. 14. syyskuuta 1960 Rantasalmi) on suomalainen entinen Kokoomuksen kansanedustaja Rovaniemeltä. Hänet valittiin eduskuntaan 2007 Lapin vaalipiiristä. Hän on arvoltaan varatuomari ja suorittanut oikeustieteen lisensiaatin tutkinnon. 

Karvo on ollut maakuntasihteerinä Lapin liitossa vuodesta 2003. Hän toimi Rovaniemen kaupunginvaltuustossa vuosina 1997–2004. Hän oli ehdolla eduskuntaan myös vuonna 2003, mutta ei tullut valituksi. Karvo menetti paikkansa vuoden 2011 vaaleissa.

Karvo on nykyisin Suomen Kuntaliiton EU-asioiden päällikkö.

## Aiheesta muualla
* 
* Kotisivut
Ystävyysottelu

**Ystävyysottelu**, **harjoitusottelu** tai joskus **näytösottelu** on urheilutapahtuma, jossa voittamisella ei ole juuri merkitystä. Ystävyysottelun tarkoituksena voi olla joukkueen kokoonpanon hiominen ennen kauden alkua, sääntömuutosten kokeileminen tai varojen kerääminen hyväntekeväisyyteen. Ystävyysotteluita pelataan erityisesti joukkuelajeissa, kuten jalkapallossa, jääkiekossa ja koripallossa.

Näytösotteluksi kutsutaan ottelua, joka järjestetään koska halutaan lisätä lajin näkyvyyttä tai hyväntekeväisyystarkoituksessa. Näytösottelun osapuolet eivät välttämättä ole vakituisia seuroja, vaan esimerkiksi lajin parhaimmistosta, veteraaneista tai muusta tietystä ihmisryhmästä koottuja joukkueita. Tunnettuja vuosittain järjestettäviä näytösotteluita ovat pesäpallon Itä–Länsi-ottelu ja .

Ystävyys- ja näytösotteluissa voidaan usein joustaa normaaleista kilpailusäännöistä. Esimerkiksi jalkapallon säännöissä pelaajavaihtojen määrä on rajoitettu kolmeen, mutta seuratason ystävyysotteluissa vaihtoja voidaan tehdä osapuolten siitä etukäteen sopiessa mielivaltainen määrä. Kansainvälinen jalkapalloliitto on määrännyt kansainvälisten ystävyysotteluiden vaihtojen maksimimääräksi kuusi.

## Lähteet

## Aiheesta muualla
Pelagonian taistelu

**Pelagonian taistelu** käytiin syyskuussa 1259 Nikaian keisarikunnan ja Akhaian ruhtinaskunnan välillä. Se oli merkittävä taistelu Lähi-idän historiassa, sillä se varmisti Konstantinopolin siirtymisen takaisin Bysantille, Latinalaisen keisarikunnan johti hajoamiseen vuonna 1261 ja aloitti Kreikan siirtymisen uudelleen Bysantille.

Vuonna 1258 vain kahdeksanvuotiaasta Johannes IV Laskariksesta tuli Nikaian hallitsija. Hänen holhoojansa ja myöhempi Bysantin keisari Mikael VIII Palaiologos oli halukas palauttamaan Bysantin valtakunnan ja valtaamaan alueet, jotka Bysantilla oli ollut ennen neljättä ristiretkeä. Vuonna 1259 Akhaian ruhtinaskunnan hallitsija Vilhelm II Villehardouin meni naimisiin Epeiroksen despootin Mikael II:n tyttären kanssa. Tämä vahvisti Akhaian ja Epeiroksen liiton. Siihen osallistui myös Sisilian kuningas Manfred, joka lähetti heille 400 ritaria.

Vuonna 1259 nikaialaiset valtasivat Thessalian, ja syyskuussa Akhaian sekä Epeiroksen armeijat marssivat pohjoiseen kohtaamaan vastustajansa. Nikaialaisia johti *[[Bysanttilaiset arvonimet|sebastokrator]]* Theodoros Dukas, joka oli despootti Mikaelin veli. Kuitenkin ennen taistelua Epeiros jätti Akhaian ja pakeni Nikaian puolelle. Taistelun lopputulos oli Nikaian keisarikunnan selvä voitto. Akhaian ruhtinaskuntaa hallinnut Vilhelm II vangittiin. Hänet vapautettiin vasta, kun hän oli luovuttanut ruhtinaskunnan merkittävimmät linnoitukset, mukaan lukien Mystrasin.

Johannes Palaiologos jatkoi tämän jälkeen sotatoimiaan ja valloitti Theban. Akhaian ruhtinaskunta oli ollut tähän saakka Kreikan merkittävin ranskalainen valtio, joka oli syntynyt neljännen ristiretken jälkeen. Ateenan herttuakunta otti taistelun jälkeen paikan vaikuttavimpana ranskalaisvaltiona Kreikassa.
Kari Harila

**Kari Harila** (s. 15. huhtikuuta 1968 Oulu) on suomalainen entinen jääkiekkoilija, pelipaikaltaan puolustaja. Harilaa kutsuttiin Kopoksi TPS:ssä pelattuaan.

## Ura
Harila muutti Turkuun 1988 opintojensa perässä ja samalla vakiinnutti paikkansa Turun Palloseuran joukkueessa. Harila oli puolustajana perusvarma pelaaja eikä esittänyt mitään hienouksia, vaan hoiti puolustajan tehtävänsä tunnollisesti. Harila pelasi ainoastaan neljä kautta muualla kuin Palloseurassa, ja hän toimikin kahteen otteeseen joukkueen kapteenina. Meriitteinä Harilalla on kuusi Suomen mestaruutta ja kaikki Turun Palloseurassa. Harila lopetti peliuransa 32-vuotiaana viimeiseen Suomen mestaruuteensa.

## Tilastot

## Lähteet
*
Vapiti

**Vapiti** eli **kanadanhirvi** (*Cervus canadensis*) on suuri hirvieläimiin kuuluva nisäkäslaji. Se on hirven ja sambarkauriin jälkeen suurin hirvieläin. Vapitia ja isokaurista eli saksanhirveä pidettiin pitkään samana lajina, mutta DNA-tutkimukset ovat osoittaneet, että kyseessä on kaksi eri lajia. Vapiti on itse asiassa läheisempää sukua japaninkauriille kuin isokauriille. Vapitia tavataan lähinnä Pohjois-Amerikassa sekä pohjoisessa ja itäisessä Aasiassa.


Rocky Mountain Bull Elk.jpg|Uros
ElkShedding.jpg|Uros karvanlähtöaikana
Wapiti on the National Elk Refuge.jpg|Vapitilauma
Wapiti (01) 2006-09-19.JPG|Emo imettää vasaa


## Lähteet

## Aiheesta muualla
* The Mammals of Texas: Wapiti
Terrence Howard

**Terrence Dashon Howard** (s. 11. maaliskuuta 1969 Chicago, Illinois, Yhdysvallat) on Oscar-ehdokkaana ollut yhdysvaltalainen näyttelijä. Howard on näytellyt myös televisiossa. Terrence Howardin ensimmäinen merkittävä elokuvarooli oli vuonna 1995 ensi-iltansa saaneessa elokuvassa *[[Mr. Holland’s Opus]]*. Vuodesta 2015 lähtien hän on esittänyt pääroolia televisiosarjassa *[[Empire (televisiosarja)|Empire]]*.

## Filmografia

## Aiheesta muualla

* 
*
Suutari (kala)

**Suutari** (*Tinca tinca*) on Euraasiassa laajalle levinnyt sisävesien särkikalalaji, joka elää myös Itämeren murtovedessä. Suutari on suutarien heimon (**Tincidae**) ja sukunsa  ainoa laji.

## Ulkonäkö
Suutari on ruumiiltaan tanakka, väriltään tumman ruskea tai pronssinruskea kala. Suomut ovat pienet, tiukasti limaiseen ihoon kiinnittyneet. Silmät ovat oranssinpunaiset, pienemmät kuin särkikaloilla yleensä. Suu on pieni, suupielissä on lyhyet viiksisäikeet. Pyrstön tyvi on tukeva, pyrstö jokseenkin neliömäinen. Muut evät sen sijaan ovat muodoltaan silmiinpistävästi pyöristyneet, selkäevä on lyhyt. Sukupuolet eroavat toisistaan vatsaevien muodossa ja koossa: koiraalla vatsaevät ovat naaraan eviä huomattavasti suuremmat. Suomessa pyydetyt suutarit ovat yleensä 30–40&nbsp;cm:n pituisia ja 0,3–1,5&nbsp;kg:n painoisia. Muualla Euroopassa suutari voi kasvaa yli 8&nbsp;kg:n mittaan. Suomen 2000-luvun ennätyssuutari painoi 3,55&nbsp;kg.

## Levinneisyys
Suutari elää Etelä-Suomen lämpimissä sisävesissä 62. leveysasteen eteläpuolella. Rannikkovesissä sitä on tavattu Merenkurkun pohjoispuolellakin. Lajin laaja kokonaislevinneisyys kattaa lähes koko Euroopan ja ulottuu Aasiassa Mongoliaan sekä Siperian Ob- ja Jenisei-jokien vesistöalueille. Istutettuna se esiintyy muillakin mantereilla.

## Elintavat ja lisääntyminen
Suutari on tyypillisesti rehevien, seisovien vesien kala, joka tulee toimeen vähähappisessakin vedessä. Se elää pohjan tuntumassa ja syö lähinnä pohjaeläimiä kuten äyriäisiä, matoja, kotiloita ja hyönteisten toukkia. Suutari kutee alkukesällä matalassa rantavedessä kasvillisuuden seassa. Pienet mätimunat, joita voi olla satoja tuhansia, takertuvat vesikasveihin.

## Kalastus ja käyttö
Suomessa suutaria ei juuri arvosteta ruokakalana. Muualla Euroopassa ja Ruotsissakin suutaria kuitenkin pidetään maukkaana ja sitä kasvatetaankin lammikoissa annoskalaksi. Suomessa suutaria on kasvatettu istutettavaksi toisiin vesistöihin, ja suuri osa nykyesiintymistä onkin näiden istutusten tulosta.

Suutaria saadaan katiskoilla, verkoilla ja rysillä. Muualla Euroopassa se on myös suosittu onkikala; suuri suutari tarjoaa tiukan vastuksen.
 
Suutarin erikoisia värimuotoja (kultasuutari) viljellään ja käytetään Euroopassa lammikoiden koristekaloina.

## Lähteet

## Aiheesta muualla
*LuontoPortti: Suutari (''Tinca tinca'')
*RKTL Kala-atlas: Suutari
Justified

__NOTOC__
**Justified** on Justin Timberlaken esikoisalbumi, joka julkaistiin 5. marraskuuta 2002.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Entertainment Weekly: B

## Lähteet